LHF-logo-uzBalta_30Mar2017LATVIJAS HOKEJA FEDERĀCIJAS KĀRTĒJAIS KONGRESS 19/06/2024, RĪGĀ

**LHF IZPILDINSTITŪCIJAS VĒLĒŠANU KĀRTĪBA**

Visiem izpildinstitūcijas locekļa amata kandidātiem, ja tie vēlas tikt ievēlēti LHF izpildinstitūcijas locekļa amatā, pirms balsojuma par kandidāta iecelšanu amatā jāspēj Kongresa vadītājam uzrādīt pašrocīgi vai ar drošu elektronisko parakstu parakstītu piekrišanu valdes locekļa amata ieņemšanai.

**1. LHF Valdes priekšsēdētāja vēlēšanas**

• Vēlēšanas notiek LHF biedriem balsojot ar delegātu balsošanas kartēm.

• Lai Valdes priekšsēdētājs tiktu ievēlēts, par to jānobalso vairāk nekā pusei no klātesošajiem LHF biedriem.

**2. LHF Valdes priekšsēdētāja izvirzīto 6 (sešu) valdes locekļu vēlēšanas.**

• Vēlēšanas par Valdes priekšsēdētāja izvirzītajiem valdes locekļu kandidātiem notiek LHF biedriem balsojot ar delegātu balsošanas kartēm par visiem kandidātiem kopā.

• Lai Valdes priekšsēdētāja virzītie valdes locekļa amata kandidāti tiktu ievēlēti, par to jānobalso vairāk nekā̄ pusei no klātesošajiem LHF biedriem (ja kandidātu kopums nesaņem nepieciešamo balsu skaitu, tad Valdes priekšsēdētājs, izvirza jaunu kandidātu kopumu).

**3. Valdes locekļu vēlēšanas no LHF biedru vidus.**

• Ja no LHF Biedru vidus tiek izvirzīti 2 (divi) vai mazāk valdes locekļa amata kandidāti, tad vēlēšanas notiek LHF biedriem balsojot ar delegātu balsošanas kartēm par katru kandidātu atsevišķi.

• Lai valdes loceklis tiktu ievēlēts, par to jānobalso vairāk nekā pusei no klātesošajiem biedriem (ja kandidāts nesaņem nepieciešamo balsu skaitu, tad biedrs, kurš izvirzījis šo kandidātu, var izvirzīt citu kandidātu.)

Vai

• Ja no LHF Biedru vidus tiek izvirzīti vairāk nekā 2 (divi) valdes locekļa amata kandidāti, tad Valdes locekļu ievēlēšana notiek vairākās kārtās, LHF biedriem balsojot ar balsošanas biļeteniem.

• Katram LHF Biedram biļetenā ir jānobalso (jāatzīmē) par ne vairāk kā 2 (diviem) valdes locekļa amata kandidātiem.

• Pēc pirmās balsojuma kārtas rezultātiem, no dalības nākamajā kārtā tiek izslēgts vismazāk balsu saņēmušais kandidāts vai kandidāti tā, lai nākamajā kārtā piedalītos ne vairāk kā 4 (četri) valdes locekļa amata kandidāti.

• Gadījumā, ja par vairākiem (3 (trīs un vairāk) kandidātiem būs nodots vienāds balsu skaits un neviens no vienādu balsu skaitu saņēmušajiem kandidātiem savu kandidatūru neatsauc, tad balsojot ar balsošanas biļeteniem notiek pārbalsošana starp vienādu balsu skaitu saņēmušajiem kandidātiem, bet ne vairāk kā 2 (diviem).

• Turpmākie balsojumi turpinās līdz 2 (divi) valdes locekļa amata kandidāti saņem balsu vairākumu, bet ne mazāk kā 50%+1 Kongresā klātesošo biedru balsu (ja pēdējās kārtas kandidāts/-ti nesaņem nepieciešamo balsu skaitu, tad biedrs, kurš izvirzījis šo kandidātu/-us var izvirzīt citu/-us kandidātus).