**Biedrības “LATVIJAS HOKEJA FEDERĀCIJA”**

reģistrācijas Nr.: 40008022294, juridiskā adrese: Augšiela 1, Rīga, LV-1009

**Kārtējās biedru sapulces (kongresa) protokols Nr.02/2024**

Rīgā, Augšielā 1,

2024.gada 19.jūnijā, plkst. 13:00

Biedrības “LATVIJAS HOKEJA FEDERĀCIJA”, reģistrācijas Nr.: 40008022294, turpmāk – **LHF**, valde ir sasaukusi LHF kārtējo biedru sapulci, turpmāk – **Kongress**, saskaņā ar LHF statūtiem nosūtot LHF biedriem rakstiskus uzaicinājumus 2024.gada 11.aprīlī elektroniski uz LHF biedru paziņotajām e-pasta adresēm un pārējiem LHF biedriem ar Latvijas Pasta starpniecību.

Atbilstoši LHF vestajam LHF biedru reģistram, LHF ir **55** (piecdesmit pieci) biedri. Kongresā klātesoši (reģistrējušies) ir **42** (četrdesmit divi) balsstiesīgie biedri. Atbilstoši LHF statūtu 8.7. punktam Kongress ir lemttiesīgs, jo tajā piedalās vairāk nekā puse no LHF biedriem.

LHF valdes priekšsēdētājs (prezidents) Aigars Kalvītis, turpmāk – **Prezidents**, piesaka klusuma brīdi.

Prezidents atklāj Kongresu, un aicina LHF biedrus sākotnēji izskatīt Kongresa norisei nepieciešamos organizatoriskos jautājumus.

**ORGANIZATORISKO JAUTĀJUMU IZSKATĪŠANA**

**Mandātu komisijas apstiprināšana**

Pamatojoties uz LHF Statūtu 8.9.punktu, Prezidents ierosina apstiprināt Kongresa Mandātu komisiju šādā sastāvā:

* Evija Šulce
* Imants Parādnieks
* Mihails Botvins

**Balsojums:** Vienbalsīgs balsojums **PAR**.

**Lēmums:** Apstiprināt Kongresa Mandātu komisiju šādā sastāvā: Evija Šulce, Imants Parādnieks, Mihails Botvins.

**Biedru kongresa vadītāja ievēlēšana**

Prezidents aicina Kongresu balsot par LHF Disciplinārās komisijas priekšsēdētāja Vigo Krastiņa ievēlēšanu par Kongresa vadītāju, turpmāk – **Sapulces vadītājs**.

**Balsojums:** Vienbalsīgs balsojums **PAR**.

**Lēmums:** Ievēlēt Vigo Krastiņu par Kongresa (sapulces) vadītāju.

**Biedru kongresa protokolista ievēlēšana**

Sapulces vadītājs aicina Kongresu balsot par Līvas Ozoliņas ievēlēšanu par Kongresa protokolistu.

**Balsojums:** Vienbalsīgs balsojums **PAR**.

**Lēmums:** Ievēlēt Līvu Ozoliņu par Kongresa (sapulces) protokolistu.

**Balsošanas kārtības apstiprināšana**

Sapulces vadītājs ierosina izskatīt un apstiprināt uz projektora ekrānā redzamo un papīra formā Kongresa dalībniekiem izsniegto LHF izpildinstitūcijas vēlēšanu kārtību jeb nolikumu *(pievienota Kongresa protokola pielikumā)*. Sapulces vadītājs īsi izskaidro izpildinstitūcijas vēlēšanu kārtību un aicina balsot par tās apstiprināšanu.

**Balsojums:** Vienbalsīgs balsojums **PAR**.

**Lēmums:** Apstiprināt LHF izpildinstitūcijas vēlēšanu kārtību (jeb nolikumu).

**Debašu kārtības apstiprināšana**

Sapulces vadītājs informē, ka pirms LHF izpildinstitūcijas vēlēšanām LHF Biedriem tiks dota iespēja izteikties debatēs. Sapulces vadītājs ierosina noteikt laika limitu debašu organizēšanai – viena persona izsakās ne ilgāk par trīs minūtēm un ne ilgāk par vienu minūti atkārtoti. Kopējais laiks debatēm atvēlēts trīsdesmit minūtes.

Sapulces vadītājs aicina balsojot apstiprināt šādu debašu norises kārtību.

**Balsojums:** Vienbalsīgs balsojums **PAR**.

**Lēmums:** Apstiprināt Sapulces vadītāja izvirzīto debašu norises kārtību.

**Sapulces vadītājs aicina pievērsties Kongresa izsludināto darba kārtības jautājumu izskatīšanai.**

**LHF IZPILDINSTITŪCIJAS VĒLĒŠANAS**

**1. Valdes priekšsēdētāja ievēlēšana**

Sapulces vadītājs informē, ka saskaņā ar LHF statūtu 9.2. punktu līdz 2024.gada 1.maijam vairāki LHF biedri LHF valdes priekšsēdētāja (prezidenta) amatam ir izvirzījuši vienu kandidātu – līdzšinējo Prezidentu Aigaru Kalvīti.

Sapulces vadītājs dod vārdu Prezidentam. Prezidents sniedz pārskatu par līdzšinējās LHF valdes paveikto, kā arī iepazīstina Kongresa dalībniekus ar nākamās valdes pamata darbības virzieniem. Prezidents aicina uzdot jautājumus. Jautājumu nav.

Sapulces vadītājs aicina LHF Biedrus izteikties debatēs. Pieteikumu izteikties nav.

Sapulces vadītājs aicina balsot par Aigara Kalvīša ievēlēšanu LHF valdes priekšsēdētāja (prezidenta) amatā.

**Balsojums: PAR** – **41** (četrdesmit viens), **PRET** – **0** (nulle), **nebalso** – **1** (viens).

**Lēmums:** Ievēlēt Aigaru Kalvīti, personas kods 270666-10507, par LHF valdes priekšsēdētāju (prezidentu).

**2. Balsojums par valdes priekšsēdētāja virzīto valdes locekļa amata kandidātu ievēlēšanu**

Sapulces vadītājs informē, ka saskaņā ar LHF statūtu 9.3.2.punktu pēc valdes priekšsēdētāja ievēlēšanas valdes priekšsēdētājs izvirza sešus valdes locekļa amata kandidātus, no kuriem vismaz viena ir sieviete. Atbilstoši statūtu 9.3.3.punktam balsošana par valdes priekšsēdētāja virzīto valdes locekļa amata kandidātiem notiek, balsojot par visiem kopā.

Sapulces vadītājs aicina Prezidentu iepazīstināt Kongresu ar izvēlētajiem valdes locekļa amata kandidātiem. Prezidents iepazīstina Kongresu ar izvēlētajiem valdes locekļa amata kandidātiem – Antra Aizstrauta, Aivars Zeltiņš, Edgars Buncis, Māris Martinsons, Valentīns Bļugers un Viesturs Koziols.

Sapulces vadītājs piedāvā iespēju Prezidenta izvirzītajiem valdes locekļa amata kandidātiem izteikties, kā arī piedāvā Kongresa dalībniekiem piedalīties arī debatēs. Pieteikumu izteikties nav.Sapulces vadītājs aicina balsot par Prezidenta izvirzīto valdes locekļa amata kandidātu ievēlēšanu LHF valdē.

**Balsojums: PAR** – **37** (trīsdesmit septiņi), **PRET** – **0** (nulle), **nebalso** – **5** (pieci).

**Lēmums:** Ievēlēt LHF valdes locekļa amatā:

* Antru Aizstrautu, personas kods: 010277-11086;
* Aivaru Zeltiņu, personas kods: 131179-12074;
* Edgaru Bunci, personas kods: 230975-10009;
* Māri Martinsonu, personas kods: 190771-11500;
* Valentīnu Bļugeru, personas kods: 231259-10705;
* Viesturu Koziolu, personas kods: 240863-12757.

**3. Balsojums par no LHF biedru vidus izvirzītajiem valdes locekļa amata kandidātiem**

Sapulces vadītājs informē, ka saskaņā ar LHF statūtiem, pārējos 2 (divus) LHF valdes locekļus ievēl no LHF biedru vidus.

Sapulces vadītājs informē, ka līdz šī Kongresa darba kārtības jautājuma izskatīšanai, no LHF Biedru vidus, saskaņā ar LHF Statūtu 9.3.2.punktu, ir izvirzīti 3 (trīs) valdes locekļa amata kandidāti – Ralfs Bukarts, Inguna Lukašēviča un Jānis Jansons. No Ralfa Bukarta un Ingunas Lukašēvičas ir saņemtas arī rakstveida piekrišanas ieņemt valdes locekļa amatu. Sapulces vadītājs informē, ka arī Kongresa norises laikā LHF biedriem vēl ir tiesības izvirzīt citus valdes locekļa amata kandidātus.

Biedrība “Sportot” izvirza kandidātu Daini Liepiņu. Sapulces vadītājs aicina Jāni Jansonu un Daini Liepiņu iesniegt Sapulces vadītājam piekrišanu ieņemt valdes locekļa amatu, ja tie piekrīt amata ieņemšanai.

Biedrība "Hokeja klubs Baltijas vilki" izvirza kandidātu Edgaru Masaļski. Sapulces vadītājs aicina Edgaru Masaļski iesniegt Sapulces vadītājam piekrišanu ieņemt valdes locekļa amatu, ja Edgars Masaļskis piekrīt amata ieņemšanai.

Sabiedrība ar ierobežotu atbildību "GRB investīcijas" izvirza kandidātu Edgaru Svenci. Sapulces vadītājs aicina Edgaru Svenci iesniegt Sapulces vadītājam piekrišanu ieņemt valdes locekļa amatu, ja Edgars Svencis piekrīt amata ieņemšanai.

Citi kandidāti netiek izvirzīti..

Sapulces vadītājs piedāvā izvirzītajiem valdes locekļa amata kandidātiem izteikties.

Izsakās valdes locekļa amata kandidāts Edgars Masaļskis. Izsakās valdes locekļa amata kandidāts Ralfs Bukarts. Izsakās valdes locekļa amata kandidāts Dainis Liepiņš. Izsakās valdes locekļa amata kandidāts Inguna Lukašēviča. Izsakās valdes locekļa amata kandidāts Jānis Jansons. Izsakās valdes locekļa amata kandidāts Edgars Svencis.

Sapulces vadītājs piedāvā Kongresa dalībniekiem piedalīties arī debatēs. Pieteikumu izteikties nav.

Sapulces vadītājs atkārtoti paskaidro vēlēšanu kārtību un to, ka, ņemot vērā, ka ir izvirzīti vairāk nekā 2 kandidāti, t.i., ir izvirzīti 6 (seši) kandidāti, vēlēšanas notiks kārtās ar biļeteniem, biļetenos atzīmējos tos 2 (divus) valdes locekļa amata kandidātus, par kuriem attiecīgais biedrs balso PAR. Sapulces vadītājs norāda, ka balsošanas biļetenu sagatavošanai būs nepieciešama tehniska pauze, Kongresa dalībnieki pēc tam aicināti saņemt biļetenus pie LHF Administrācijas vadītājas Oksanas Sivickas. Pēc biļetenu aizpildīšanas tie ievietojami balsošanas urnā.

**Noris biedru virzīto valdes locekļa amata kandidātu vēlēšanu 1. kārta.** Kongresa dalībnieki balso. Mandātu komisijas locekļi veic balsu skaitīšanu un paziņo rezultātus Sapulces vadītājam. Sapulces vadītājs informē, ka **pēc 1. vēlēšanu kārtas** **balsojuma rezultāti ir šādi:**

Izgatavoti – **42** biļeteni

Izsniegti – **42** biļeteni

Derīgi – **41** biļetens

Nodoto balsu sadalījums:

**Ralfs Bukarts – 20 balsis PAR**

**Inguna Lukašēviča – 4 balsis PAR**

**Jānis Jansons – 19 balsis PAR**

**Dainis Liepiņš – 14 balsis PAR**

**Edgars Masaļskis – 18 balsis PAR**

**Edgars Svencis – 2 balsis PAR**

Līdz ar to Sapulces vadītājs paziņo, ka atbilstoši statūtu 9.3.5.1. punktam, uz **2. vēlēšanu kārtu tiek virzīti šādi valdes locekļa amata kandidāti:**

**Ralfs Bukarts**

**Jānis Jansons**

**Dainis Liepiņš**

**Edgars Masaļskis**

*Mandātu komisijas loceklis Imants Parādnieks lūdz tehnisku apsvērumu dēļ atkārtoti apstiprināt, vai par Kongresa darba kārtības 2.punktu kāds no LHF biedriem balsoja ar PRET. Neviens nebalso/nebalsoja PRET.*

Sapulces vadītājs norāda, ka biedru virzīto valdes locekļa amata kandidātu vēlēšanu 2. kārtas biļetenu sagatavošanai būs nepieciešama tehniska pauze, un Kongresa dalībnieki pēc tam aicināti saņemt biļetenus pie LHF Administrācijas vadītājas Oksanas Sivickas. Pēc biļetenu aizpildīšanas tie ievietojami balsošanas urnā. Sapulces vadītājs informē, ka, ja pēc balsošanas 2.kārtas kāds no kandidātiem saņems nepieciešamo kvorumu – 50% + 1 no klātesošajiem LHF biedriem, t.i., vismaz 22 biedru balsis – tad kandidāts būs ievēlēts LHF valdes locekļa amatā.

**Noris biedru virzīto valdes locekļa amata kandidātu 2. vēlēšanu kārta.** Kongresa dalībnieki balso. Mandātu komisijas locekļi veic balsu skaitīšanu. Sapulces vadītājs aicina Mandātu komisijas locekli Imantu Parādnieku informēt Kongresu par balsojuma rezultātiem. Imants Parādnieks paziņo, ka **pēc 2. vēlēšanu kārtas** **balsojuma rezultāti ir šādi:**

Izgatavoti – **42** biļeteni

Izsniegti – **42** biļeteni

Derīgi – **41** biļetens

Nodoto balsu sadalījums:

**Ralfs Bukarts – 22 balsis PAR**

**Jānis Jansons – 14 balsis PAR**

**Dainis Liepiņš – 19 balsis PAR**

**Edgars Masaļskis – 20 balsis PAR**

Līdz ar to Mandātu komisijas pārstāvis paziņo, ka atbilstoši statūtu noteikumiem, **Ralfs Bukarts,** personas kods: 210164-11529, **ir saņēmis LHF statūtos noteikto nepieciešamo balsu vairākumu, un ar 22 balsīm PAR ir ievēlēts par LHF valdes locekli.**

Savukārt, atbilstoši statūtiem uz **biedru virzīto valdes locekļa amata kandidātu vēlēšanu 3. kārtu tiek virzīti šādi valdes locekļa amata kandidāti:**

**Dainis Liepiņš**

**Edgars Masaļskis**

Sapulces vadītājs norāda, ka biedru virzīto valdes locekļa amata kandidātu vēlēšanu 3. kārtas biļetenu sagatavošanai būs nepieciešama tehniska pauze, un Kongresa dalībnieki pēc tam aicināti saņemt biļetenus pie LHF Administrācijas vadītājas Oksanas Sivickas. Pēc biļetenu aizpildīšanas tie ievietojami balsošanas urnā. Sapulces vadītājs informē, ka šajā gadījumā uz atlikušo vienu brīvo valdes locekļa amata vietu, balsojot PAR, biļetenā atzīmējams tikai 1 (viens) no 2 (diviem) iekļautajiem kandidātiem.

**Noris biedru virzīto valdes locekļa amata kandidātu vēlēšanu 3. kārta.** Kongresa dalībnieki balso, Mandātu komisijas locekļi veic balsu skaitīšanu. Sapulces vadītājs aicina Mandātu komisijas locekli Imantu Parādnieku informēt Kongresu par balsojuma rezultātiem. Imants Parādnieks paziņo, ka **pēc 3. vēlēšanu kārtas** **balsojuma rezultāti ir šādi:**

Izgatavoti – **42** biļeteni

Izsniegti – **41** biļeteni

Derīgi – **39** biļeteni

Nodoto balsu sadalījums:

**Dainis Liepiņš – 22 balsis PAR**

**Edgars Masaļskis – 17 balsis PAR**

Līdz ar to Mandātu komisijas pārstāvis paziņo, ka atbilstoši statūtu noteikumiem, **Dainis Liepiņš,** personas kods: 261167-11070, **ir saņēmis LHF statūtos noteikto nepieciešamo balsu vairākumu, un ar 22 balsīm PAR ir ievēlēts par LHF valdes locekli.**

Plkst.15.07 Sapulces vadītājs informē, ka, tā kā Kongresa darba kārtības jautājumi ir izskatīti, Kongress ir slēgts.

|  |  |
| --- | --- |
| Kongresa (sapulces) vadītājs  Vigo Krastiņš\* | Kongresa protokolists  Līva Ozoliņa\* |

*\* Šis dokuments ir parakstīts ar drošu elektronisko parakstu un satur laika zīmogu.*